text: Par convoitise fu cil rois
   Sougis à ce tans as Griiois.
   Sachiez nus ne doit convoitier,
   Pour autrui grever, lui haucier ;
   Et tex se cuide haucier haut
   Cui à la fi[n]e li piez faut ,
   Si que, quant il cuide estre el mont,
   Si se trueve il el val parfont.
   Et, pour ce, se doit bien garder
   Chascuns del autrui goulouser ;
   Car qui l'autrui convoite à tort,
   De s'ame convoite la mort.
   Et cil qui pert l'ame, tout pert,
   Ce doit on savoir en apert ;
   Et qui autrement i entent
   Il n'a pas vrai entendement.
   PageV01P281
   Ainsi fu la pais estorée
   Que je la vous ai devisée.
   En Caldée Caldieu s'en vont.
   De la pais lie et joiant sont ;
   Selonc ce que leur ert cheü
   Furent lie que ainsi lor fu.
  